Ο **Μπόμπαν Μαριάνοβιτς** (σερβικά κυριλλικά: Бобан Марјановић‎‎, 15 Αυγούστου 1988) είναι Σέρβος επαγγελματίας καλαθοσφαιριστής, ο οποίος αγωνίζεται ως σέντερ για τους Χιούστον Ρόκετς. Είναι διεθνής με την Εθνική Σερβίας. Το 2015, επιλέχθηκε στην Πρώτης Ομάδας της Ευρωλίγκα. Είναι επίσης ηθοποιός, έχοντας εμφανιστεί σε αρκετές ταινίες. Με ύψος 2,24 μ. ισοβαθμεί με τον Βικτόρ Ουεμπανιαμά ως ο ψηλότερος ενεργός παίκτης του NBA.

Πρώτα χρόνια
------------

Ο Μαριάνοβιτς γεννήθηκε και μεγάλωσε στο Μπόλιεβατς, στην ανατολική Σερβία. Αν και ήταν ψηλός από νεαρή ηλικία, τα μέλη της οικογένειάς του έχουν όλα μέσο ύψος: ο πατέρας του έχει ύψος 1,75 μ. Μια πάθηση της υπόφυσης πιστεύεται ότι συνέβαλε στον γιγαντισμό του.

Ο Μαριάνοβιτς άρχισε να παίζει καλαθοσφαίρισης με τις ομάδες νέων του συλλόγου ΚΚ Ρτάνι, με έδρα το Μπόλιεβατς. Στα 14 του, είχε ύψος 2,09 μ. και άρχισε να παίζει για τη σερβική επαγγελματική ομάδα Χέμοφαρμ. Έπαιξε στις κατηγορίες νέων μέχρι τη σεζόν 2005–06.

Επαγγελματική σταδιοδρομία
--------------------------

### Χέμοφαρμ (2006–2010)

Ο Μαριάνοβιτς εντάχθηκε στην πρώτη ομάδα της Χέμοφαρμ, που αγωνιζόταν και στην Αδριατική Λίγκα, στο δεύτερο μισό της σεζόν 2005–06. Έπαιξε εκεί μέχρι τον Ιανουάριο του 2007 όταν δόθηκε δανεικός στην ομάδα του Πρωταθλήματος Σερβίας, Swisslion Τάκοβο. Μετά από μισή σεζόν εκεί, επέστρεψε στη Χέμοφαρμ. Οι συμπαίκτες του ήταν οι Στέφαν Μάρκοβιτς και Μίλαν Μάτσβαν, με τους οποίους είχε παίξει στην Εθνική Σερβίας νέων.

### ΤΣΣΚΑ Μόσχας (2010–2011)

Το καλοκαίρι του 2010, ο Μαριάνοβιτς υπέγραψε τριετές συμβόλαιο με την ΤΣΣΚΑ Μόσχας, μετά από επιμονή του προπονητή Ντούσκο Βουγιόσεβιτς.

### Ζάλγκιρις Κάουνας (2011)

Μετά την απόλυση του Βουγιόσεβιτς, ο Μαριάνοβιτς έχασε τη θέση του ως βασικός στην ΤΣΣΚΑ. Στις 31 Δεκεμβρίου 2010, δόθηκε δανεικός στη Ζάλγκιρις Κάουνας, μέχρι το τέλος της σεζόν 2010–11.

### Νίζνι Νόβγκοροντ (2011–2012)

Τον Ιούλιο του 2011, ο Μαριάνοβιτς υπέγραψε με τη Νίζνι Νόβγκοροντ, μένοντας εκεί για μισή σεζόν.

### Ραντνίτσκι Κραγκούγιεβατς (2012)

Τον Ιανουάριο του 2012, ο Μαριάνοβιτς επέστρεψε στη Σερβία και υπέγραψε στη Ραντνίτσκι Κραγκούγιεβατς ως δανεικός για το υπόλοιπο της σεζόν 2011–12.

### Μέγκα Βιζούρα (2012–2013)

Τον Ιούλιο του 2012, ο Μαριάνοβιτς υπέγραψε συμβόλαιο με τη σερβική Μέγκα Βιζούρα για τη σεζόν 2012–13. Αναδείχθηκε Πολυτιμότερος Παίκτης του Πρωταθλήματος Σερβίας.

### Ερυθρός Αστέρας (2013–2015)

 Ο Μαριάνοβιτς με τον Ερυθρό Αστέρα τη σεζόν 2014–15.
Στις 2 Ιουλίου 2013, ο Μαριάνοβιτς υπέγραψε διετές συμβόλαιο με τον Ερυθρό Αστέρα Βελιγραδίου. Το Δεκέμβριο του 2013, αναδείχθηκε Πολυτιμότερος Παίκτης της Ευρωλίγκα για τον 10ο Γύρο. Τον Απρίλιο του 2014, μαζί με τον συμπαίκτη του, ΝτεΜάρκους Νέλσον, επιλέχτηκε στην Ιδανική Ομάδα για τη σεζόν 2013–14 της Αδριατικής Λίγκας.

Στο πρώτο παιχνίδι της Ευρωλίγκα 2014-15, ο Μαριάνοβιτς οδήγησε την ομάδα του στη νίκη με 76–68 εναντίον της Γαλατασαράι, έχοντας 22 πόντους και 10 ριμπάουντ σε 28 λεπτά. Αργότερα ονομάστηκε Πολυτιμότερος Παίκτης της Ευρωλίγκα για τον 1ο Γύρο. Στις 22 Νοεμβρίου 2014, κατέγραψε 23 πόντους και 17 ριμπάουντ, με συνολικό δείκτη αξιολόγησης 39, σε μια ήττα στη δεύτερη παράταση με 103–110 από τη Γαλατασαράι. Εκείνη την εποχή, τα 17 ριμπάουντ του σε έναν αγώνα ήταν ο υψηλότερος αριθμός από οποιονδήποτε παίκτη στην Ευρωλίγκα από το 2011–12.

Στις 9 Απριλίου, σε ένα παιχνίδι με τον Παναθηναϊκό, σημείωσε ρεκόρ στην Ευρωλίγκα από τη σεζόν 2000–01 για τα περισσότερα ριμπάουντ σε μία σεζόν με 256, ξεπερνώντας το προηγούμενο ρεκόρ του Μίρσαντ Τουρκτσάν, ο οποίος είχε 248 ριμπάουντ τη σεζόν 2002–03. Έκανε επίσης το ρεκόρ στην Ευρωλίγκα για τα περισσότερα νταμπλ-νταμπλ σε μια σεζόν με 16, ξεπερνώντας το ρεκόρ των 14 που έθεσε ο Τάνοκα Μπερντ τη σεζόν 2004–05. Σε 24 αγώνες της Ευρωλίγκα, είχε μέσο όρο 16,6 πόντους, 10,7 ριμπάουντ και αξιολόγηση 25,67 (όλα τα ρεκόρ καριέρας).

Στις 2 Απριλίου 2015 επιλέχθηκε στην Ιδανική Ομάδα για τη σεζόν 2014–15 της Αδριατικής Λίγκας. Αργότερα τον ίδιο μήνα, βοήθησε την ομάδα του να κερδίσει το τρόπαιο της Αδριατικής Λίγκας 2014–15. Ονομάστηκε ο Πολυτιμότερος Παίκτης των πλέι οφ της Αδριατικής Λίγκας. Τον Μάιο του 2015, επιλέχθηκε στην Πρώτη Ομάδα της Ευρωλίγκα.

Στις 5 Ιουνίου 2015, ο Μαριάνοβιτς αναδείχθηκε Πολυτιμότερος Παίκτης του Πρωταθλήματος Σερβίας για τρίτη συνεχόμενη σεζόν, έχοντας βοηθήσει την ομάδα του να φτάσει στην πρώτη θέση στην κανονική περίοδο με ρεκόρ 13–1. Ο Ερυθρός Αστέρας κέρδισε το Πρωτάθλημα Σερβίας 2014–15, μετά από μια νίκη με 3–0 στη σειρά αγώνων επί της Παρτίζαν Βελιγραδίου.

### Σαν Αντόνιο Σπερς (2015–2016)

Στις 17 Ιουλίου 2015, ο Μαριάνοβιτς υπέγραψε μονοετές συμβόλαιο 1,2 εκατ. $ με τους Σαν Αντόνιο Σπερς. Έκανε το ντεμπούτο του στο ΝΒΑ στις 30 Οκτωβρίου, καταγράφοντας 6 πόντους και 5 ριμπάουντ στη νίκη των Σπερς με 102–75 επί των Μπρούκλιν Νετς. Στις 4 Δεκεμβρίου, διορίστηκε στους Όστιν Σπερς, τη θυγατρική των Σαν Αντόνιο στη D-League. Ανακλήθηκε από το Σαν Αντόνιο στις 6 Δεκεμβρίου και, την επόμενη μέρα, σημείωσε 18 πόντους σε μια νίκη 119-68 επί των Φιλαδέλφεια 76ερς. Στις 28 Δεκεμβρίου, σε μια νίκη επί των Μινεσότα Τίμπεργουλβς, με τον Τιμ Ντάνκαν εκτός λόγω τραυματισμούς και τον ΛαΜάρκους Όλντριτζ περιορισμένο στους 6 πόντους, ο Μαριάνοβιτς σημείωσε 17 πόντους σε 14 λεπτά για να βοηθήσει τους Σπερς να νικήσουν τους Τίμπεργουλβς με 101–95 και να επεκτείνει το ρεκόρ των σερί νικών τους σε 27 παιχνίδια (που χρονολογείται από τη σεζόν 2014–15). Δύο μέρες αργότερα, σε μια νίκη επί των Φοίνιξ Σανς, έγινε ο πρώτος παίκτης στην ιστορία των Σπερς που κατέγραψε 12 ριμπάουντ σε 15 λεπτά ή λιγότερο. Στις 21 Ιανουαρίου 2016, κατέγραψε 17 πόντους και 13 ριμπάουντ (ρεκόρ καριέρας) σε μια νίκη 117–89 επί των Φοίνιξ Σανς. Στις 20 Μαρτίου, διορίστηκε εκ νέου στους Όστιν Σπερς, επιστρέφοντας πίσω δύο ημέρες αργότερα. Στις 23 Μαρτίου, σημείωσε 19 πόντους (τότε ρεκόρ καριέρας) σε μια νίκη με 112–88 επί των Μαϊάμι Χιτ. Στις 13 Απριλίου, στο φινάλε της κανονικής περιόδου της ομάδας, ο Μαριάνοβιτς κατέγραψε 22 πόντους (ρεκόρ καριέρας) και 12 ριμπάουντ σε μια νίκη 96–91 επί των Ντάλας Μάβερικς.

### Ντιτρόιτ Πίστονς (2016–2018)

Μετά τη σεζόν 2015–16, ο Μαριάνοβιτς έγινε ελεύθερος παίκτης. Στις 7 Ιουλίου 2016, έλαβε προσφορά τριετούς συμβολαίου 21 εκατ. $ από τους Ντιτρόιτ Πίστονς. Οι Σπερς αρνήθηκαν να ισοφαρίσουν την προσφορά[*χρειάζεται μη πρωτογενή πηγή*] και υπέγραψε με τους Πίστονς στις 12 Ιουλίου. Στις 5 Ιανουαρίου 2017, ο Μαριάνοβιτς κατέγραψε 15 πόντους και 19 ριμπάουντ (ρεκόρ καριέρας) σε μια νίκη με 115–114 επί των Σάρλοτ Χόρνετς. Είχε παίξει μόνο 76 λεπτά όλη τη σεζόν πριν από το παιχνίδι με τους Χόρνετς, αλλά, με τον Άντρε Ντράμοντ να αντιμετωπίζει προβλήματα και τον Άρον Μπέινς εκτός λόγω τραυματισμού, ο προπονητής Σταν Βαν Γκάντι αναγκάστηκε να δώσει αρκετά λεπτά στον Μαριάνοβιτς. Στις 7 Απριλίου 2017, βοήθησε τους Πίστονς με 27 πόντους και 12 ριμπάουντ από τον πάγκο, σε μια νίκη με 114–109 επί των Χιούστον Ρόκετς.

### Λος Άντζελες Κλίπερς (2018–2019)

Στις 29 Ιανουαρίου 2018, ο Μαριάνοβιτς, μαζί με τους Τομπάιας Χάρις, Έιβερι Μπράντλεϊ, μια μελλοντική προστατευμένη επιλογή του πρώτου γύρου και μια μελλοντική επιλογή του δεύτερου γύρου του ντραφτ, ανταλλάχθηκαν στους Λος Άντζελες Κλίπερς για αντάλλαγμα τους Μπλέικ Γκρίφιν, Γουίλι Ριντ και Μπράις Τζόνσον. Στις 27 Φεβρουαρίου 2018, σημείωσε 18 πόντους σε μια νίκη με 122–120 επί των Ντένβερ Νάγκετς.

### Φιλαδέλφεια 76ερς (2019)

Στις 6 Φεβρουαρίου 2019, ο Μαριάνοβιτς, μαζί με τον συμπαίκτη του, Τομπάιας Χάρις, ανταλλάχθηκαν στους Φιλαδέλφεια 76ερς. Σε 22 εμφανίσεις για τους 76ερς στην κανονική περίοδο, ο Μαριάνοβιτς είχε μέσο όρο 8,2 πόντους και 5,1 ριμπάουντ σε 13,9 λεπτά ανά αγώνα. Αργότερα βοήθησε τους 76ερς να ξεπεράσουν τους Μπρούκλιν Νετς στον πρώτο γύρο των Πλέι-Οφ NBA 2019, αλλά οι 76ερς τελικά αποκλείστηκαν από τους Τορόντο Ράπτορς στους Ημιτελικούς της Περιφέρειας.

### Ντάλας Μάβερικς (2019–2022)

 Ο Μαριάνοβιτς με τους Μάβερικς το 2021.
Στις 23 Ιουλίου 2019, ο Μαριάνοβιτς υπέγραψε με τους Ντάλας Μάβερικς.

Στις 11 Μαρτίου 2020, ο Μαριάνοβιτς κατέγραψε 31 πόντους (ρεκόρ καριέρας) και 17 ριμπάουντ, σε μια νίκη με 113–97 επί των Ντένβερ Νάγκετς, σε αυτό που ήταν το τελευταίο παιχνίδι πριν από τη διακοπή της σεζόν λόγω της πανδημίας COVID-19.

Στις 10 Αυγούστου 2021, ο Μαριάνοβιτς υπέγραψε εκ νέου με τους Μάβερικς.

### Χιούστον Ρόκετς (2022–σήμερα)

Στις 24 Ιουνίου 2022, ο Μαριάνοβιτς ανταλλάχθηκε μαζί με τους Τρέι Μπερκ, Μάρκιζ Κρις, Στέρλινγκ Μπράουν και τα δικαιώματα του ντραφτ του Γουέντελ Μουρ στους Χιούστον Ρόκετς, για αντάλλαγμα τον Κρίστιαν Γουντ. Στις 9 Φεβρουαρίου 2023, οι Ρόκετς αποδέσμευσαν τον Μαριάνοβιτς, ως αποτέλεσμα μιας ανταλλαγής τριών ομάδων, αλλά τον υπέγραψαν ξανά τέσσερις ημέρες αργότερα.

Στις 20 Σεπτεμβρίου 2023, ο Μαριάνοβιτς υπέγραψε εκ νέου με τους Ρόκετς.

Εθνική ομάδα
------------

Ως παίκτης των «μικρών» εθνικών Σερβίας, ο Μαριάνοβιτς κέρδισε χρυσά μετάλλια στο Παγκόσμιο Πρωτάθλημα Κ19 του 2007 και στο Ευρωπαϊκό Πρωτάθλημα Κ20 του 2008. Ονομάστηκε στον κατάλογο υποψηφίων τόσο πριν από το Ευρωμπάσκετ του 2009 όσο και πριν από το Παγκόσμιο Πρωτάθλημα του 2010, αλλά δεν επιλέχθηκε στην τελική 12άδα για καμία διοργάνωση. Το ντεμπούτο του με την Εθνική Σερβίας ανδρών σε μεγάλη διοργάνωση έγινε στο Ευρωμπάσκετ του 2011 στη Λιθουανία, όπου η Σερβία τερμάτισε στην 8η θέση.

Τον Αύγουστο του 2015, οι Σαν Αντόνιο Σπερς του απαγόρευσαν να παίξει για την Εθνική Σερβίας στο Ευρωμπάσκετ του 2015 λόγω κινδύνου τραυματισμού μετά από σημάδια πόνου στο αριστερό του πόδι, αν και η Ομοσπονδία Καλαθοσφαίρισης Σερβίας δήλωσε ότι δεν βρέθηκαν κατάγματα οστών.

Ο Μαριάνοβιτς εκπροσώπησε τη Σερβία στο Ευρωμπάσκετ του 2017. Κέρδισαν το αργυρό μετάλλιο, χάνοντας στον τελικό από τη Σλοβενία. Σε 9 αγώνες, είχε μέσο όρο 12,4 πόντους, 4,8 ριμπάουντ και 1,4 ασίστ ανά αγώνα.

Στο Παγκόσμιο Κύπελλο του 2019, η Εθνική Σερβίας θεωρήθηκε φαβορί για την κατάκτηση του τροπαίου, αλλά τελικά αποκλείστηκε στους προημιτελικούς από την Αργεντινή. Με νίκες επί των Ηνωμένων Πολιτειών και της Τσεχίας, τερμάτισε στην 5η θέση. Ο Μαριάνοβιτς είχε μέσο όρο 6,8 πόντους και 2,5 ριμπάουντ σε 8 αγώνες.

Εμφανίσεις σε ταινίες και τηλεόραση
-----------------------------------

Ο Μαριάνοβιτς έκανε cameo εμφάνιση ως Γιάνις Κρούμινς στη σερβική αθλητική δραματική ταινία του 2015 *Bicemo prvaci sveta* (*Θα γίνουμε παγκόσμιοι πρωταθλητές*).

Το 2019, ο Μαριάνοβιτς έπαιξε έναν δολοφόνο που ονομάζεται Έρνεστ, ο οποίος παραθέτει τη *Θεία Κωμωδία* του Δάντη Αλιγκέρι στο αμερικανικό θρίλερ δράσης *John Wick: Κεφάλαιο 3* και πολεμά τον John Wick (Κιάνου Ριβς) στη Δημόσια Βιβλιοθήκη της Νέας Υόρκης.

Το 2021, ο Μαριάνοβιτς έπαιξε τον μεγάλο μάγιστρο στο 1629ο επεισόδιο της σερβικής τηλεοπτικής κωμικής εκπομπής *Državni posao* (*Κυβερνητική δουλειά*). Ο Μαριάνοβιτς είναι στενός φίλος με τον Τομπάιας Χάρις, με τον οποίο έχει ανταλλαχθεί σε ομάδες δύο φορές. Ο Μαριάνοβιτς και ο Χάρις εμφανίστηκαν σε μια σειρά διαφημίσεων των κράκερ Goldfish το 2021. Ο Μαριάνοβιτς εμφανίστηκε επίσης σε διαφημιστική καμπάνια για την ασφαλιστική State Farm.

Ο Μαριάνοβιτς εμφανίστηκε στην ταινία *Hustle* του Netflix, σε παραγωγή των ΛεΜπρόν Τζέιμς και Άνταμ Σάντλερ.

Το 2023, ο Μαριάνοβιτς έκανε άλλη μια εμφάνιση ως δολοφόνος στην πρωτότυπη ταινία θρίλερ του Hulu του 2023, *Self Reliance*.

Διακρίσεις
----------

### Εθνικές ομάδες

* Ευρωμπάσκετ: 02 ! Αργυρό 2017
* Ευρωπαϊκό Πρωτάθλημα Κ20: 01 ! Χρυσό 2008
* Παγκόσμιο Κύπελλο Κ19: 01 ! Χρυσό 2007

Παραπομπές
----------

1. ↑  (Τσεχικά) *Česko-Slovenská filmová databáze*. 2001. 472099.
2. ↑  «Bobi Marjanović počasni građanin Boljevca». (Σερβικά) *d:Q101195691*. 10  Σεπτεμβρίου 2015.
3. ↑  *RealGM*. 2413. Ανακτήθηκε στις 4  Απριλίου 2022.
4. ↑  Rogers, Tim (13 Μαΐου 2020). «Boban The Great». *D Magazine* (στα Αγγλικά).
5. ↑  Nuamah, Charles (June 18, 2020). «Tall NBA Players Who Had Relatively Short Parents». *howtheyplay.com*.. Ανακτήθηκε στις August 20, 2020.
6. 1 2  Nikolić, R. (May 2, 2013). «Boban Marjanović i mit o pradedinom opanku». *Večernje novosti*.. Ανακτήθηκε στις September 30, 2015.
7. ↑  «CSKA Moscow adds size with Marjanovic». euroleague.net. July 6, 2010.. Ανακτήθηκε στις February 22, 2013.
8. ↑  «ZALGIRIS gets center Marjanovic on loan». euroleague.net. December 31, 2010. Αρχειοθετήθηκε από το πρωτότυπο στις June 15, 2011.. Ανακτήθηκε στις February 22, 2013.
9. ↑  «Boban Marjanovic moves to BC Nizhny Novgorod». sportando.net. July 2, 2011.. Ανακτήθηκε στις February 22, 2013.
10. ↑  «Boban Marjanović pojačao Radnički iz Kragujevca» (στα σερβικά). *Blic*. January 7, 2012.. Ανακτήθηκε στις February 22, 2013.
11. ↑  «Boban Marjanovic inks with Mega Vizura». sportando.net. July 20, 2012.. Ανακτήθηκε στις February 22, 2013.
12. ↑  «Boban Marjanović MVP Superlige, Rakočević drugi, Bakić treći» (στα σερβικά). *Blic*.. Ανακτήθηκε στις July 2, 2013.
13. ↑  «Red Star adds size with Boban Marjanovic». Sportando.net. Αρχειοθετήθηκε από το πρωτότυπο στις December 20, 2016.. Ανακτήθηκε στις July 2, 2013.
14. ↑  «Marjanović dve godine u Zvezdi!». *b92.net* (στα Σερβικά). Ανακτήθηκε στις 2 Ιουλίου 2013.
15. ↑  «Regular season Round 10 bwin MVP: Boban Marjanovic, Crvena Zvezda Telekom». *Euroleague.net*. December 21, 2013.. Ανακτήθηκε στις April 2, 2014.
16. ↑  «The ideal five of the 2013/14 season selected». *abaliga.com*. Αρχειοθετήθηκε από το πρωτότυπο στις 21 Απριλίου 2014. Ανακτήθηκε στις 21 Απριλίου 2014. CS1 maint: BOT: original-url status unknown (link)
17. ↑  «ABA: 'Večiti' i Šarić u timu lige». *b92.net* (στα Σερβικά). Ανακτήθηκε στις 21 Απριλίου 2014.
18. ↑  «Crvena Zvezda takes first Game of the Week against Galatasaray». *euroleague.net*.. Ανακτήθηκε στις October 18, 2014.
19. ↑  «Regular season Round 1 bwin MVP: Boban Marjanovic, Crvena Zvezda Telekom Belgrade». *euroleague.net*.. Ανακτήθηκε στις October 18, 2014.
20. ↑  «EL: Erceg ukrao pobedu Zvezdi!» (στα σερβικά). *b92.net*.. Ανακτήθηκε στις November 21, 2014.
21. ↑  «Erceg, Arroyo star in Galatasaray's 2OT win over Crvena Zvezda». *euroleague.net*.. Ανακτήθηκε στις November 21, 2014.
22. 1 2 3  «Zvezda's Marjanovic sets rebounds mark to end milestone season». *euroleague.net* (April 9, 2015).. Ανακτήθηκε στις April 10, 2015.
23. ↑  «Marjanović u istoriji Evrolige!» (στα σερβικά). *b92.net*.. Ανακτήθηκε στις April 10, 2015.
24. ↑  «Marjanović heads the ideal five». *abaliga.com*. April 2, 2015. Αρχειοθετήθηκε από το πρωτότυπο στις April 4, 2015.. Ανακτήθηκε στις May 9, 2015.
25. ↑  «Crvena zvezda is the new ABA League champion!». *abaliga.com*. April 30, 2015. Αρχειοθετήθηκε από το πρωτότυπο στις July 10, 2015.. Ανακτήθηκε στις May 6, 2015.
26. ↑  «The MVP is... Boban Marjanović!». *abaliga.com*. April 30, 2015. Αρχειοθετήθηκε από το πρωτότυπο στις May 1, 2015.. Ανακτήθηκε στις May 6, 2015.
27. ↑  «All-Euroleague First and Second Teams announced». *euroleague.net*.. Ανακτήθηκε στις May 8, 2015.
28. ↑  «Bobi Marjanović – MVP, Nikola Jokić -najefikasniji» (στα σερβικά). *kls.rs*. June 5, 2015.. Ανακτήθηκε στις June 5, 2015.
29. ↑  Bećagović, M. (June 18, 2015). «"Delije" dočekale: Košarkaši Zvezde šampioni Srbije posle 17 godina!» (στα σερβικά). *Blic*.. Ανακτήθηκε στις June 20, 2015.
30. ↑  «Spurs Sign Boban Marjanovic». National Basketball Association. 17 Ιουλίου 2015. Ανακτήθηκε στις 17 Ιουλίου 2015.
31. ↑  «Spurs officially sign Boban Marjanovic». *Fox Sports*. July 20, 2015.. Ανακτήθηκε στις September 30, 2015.
32. ↑  «Leonard, Duncan lead Spurs to 102–75 win over Nets». National Basketball Association. October 31, 2015. Αρχειοθετήθηκε από το πρωτότυπο στις November 26, 2015.. Ανακτήθηκε στις October 31, 2015.
33. ↑  «SPURS ASSIGN BOBAN MARJANOVIC & RAY McCALLUM TO AUSTIN SPURS». National Basketball Association. December 4, 2015.. Ανακτήθηκε στις December 4, 2015.
34. ↑  «Spurs Recall Boban Marjanovic from Austin Spurs». National Basketball Association. December 6, 2015.. Ανακτήθηκε στις December 6, 2015.
35. ↑  «Spurs rest starters, still romp 119–68 past hapless 76ers». National Basketball Association. December 7, 2015.. Ανακτήθηκε στις December 7, 2015.
36. ↑  «Spurs 18–0 at home after 101–95 win over Timberwolves». National Basketball Association. December 28, 2015.. Ανακτήθηκε στις December 29, 2015.
37. ↑  «Aldridge's double-double helps Spurs rout Suns 112–79». National Basketball Association. December 30, 2015.. Ανακτήθηκε στις December 31, 2015.
38. ↑  «Spurs cruise to 12th straight win, 117–89 win over Suns». National Basketball Association. 21 Ιανουαρίου 2016. Αρχειοθετήθηκε από το πρωτότυπο στις 21 Ιανουαρίου 2016. Ανακτήθηκε στις 22 Ιανουαρίου 2016.
39. ↑  «SPURS ASSIGN BOBAN MARJANOVIC & JONATHON SIMMONS TO AUSTIN SPURS». National Basketball Association. 20 Μαρτίου 2016. Ανακτήθηκε στις 20 Μαρτίου 2016.
40. ↑  «SPURS RECALL BOBAN MARJANOVIC & JONATHON SIMMONS FROM AUSTIN SPURS». National Basketball Association. 22 Μαρτίου 2016. Ανακτήθηκε στις 22 Μαρτίου 2016.
41. ↑  «Leonard matches career high with 32, Spurs beat Heat 112–88». National Basketball Association. 23 Μαρτίου 2016. Ανακτήθηκε στις 24 Μαρτίου 2016.
42. ↑  «Spurs sit 4 starters, top Mavs; game ultimately meaningless». National Basketball Association. 13 Απριλίου 2016. Αρχειοθετήθηκε από το πρωτότυπο στις 17 Απριλίου 2016. Ανακτήθηκε στις 13 Απριλίου 2016.
43. ↑  «Boban Marjanovic signs three-year offer sheet with Pistons». ESPN. 7 Ιουλίου 2016. Ανακτήθηκε στις 12 Ιουλίου 2016.
44. ↑  Mayo, David (10 Ιουλίου 2016). «Source confirms Spurs have opted not to match...». Ανακτήθηκε στις 10 Ιουλίου 2016. [*χρειάζεται μη πρωτογενή πηγή*]
45. ↑  «Detroit Pistons Sign Free Agent Boban Marjanovic». National Basketball Association. 12 Ιουλίου 2016. Ανακτήθηκε στις 12 Ιουλίου 2016.
46. ↑  «Pistons hold off Hornets when Belinelli's shot is too late». ESPN. 5 Ιανουαρίου 2017. Ανακτήθηκε στις 6 Ιανουαρίου 2017.
47. ↑  «Johnson hits late 3-pointer, Pistons beat Rockets 114–109». ESPN. 7 Απριλίου 2017. Ανακτήθηκε στις 8 Απριλίου 2017.
48. ↑  «Press Release: L.A. Clippers Acquire Harris, Bradley, Marjanović, First & Second-Round Picks». National Basketball Association. 29 Ιανουαρίου 2018. Ανακτήθηκε στις 30 Ιανουαρίου 2018.
49. ↑  «Detroit Pistons acquire Blake Griffin, Willie Reed, Brice Johnson from LA Clippers». National Basketball Association. 30 Ιανουαρίου 2018. Ανακτήθηκε στις 30 Ιανουαρίου 2018.
50. ↑  «Harris, Marjanović, and Scott Acquired From LA Clippers». National Basketball Association. 6 Φεβρουαρίου 2019. Ανακτήθηκε στις 6 Φεβρουαρίου 2019.
51. ↑  Levick, Noah (April 19, 2019). «Boban Marjanovic's size is impossible to ignore, but he's more than a novelty». *nbcsports.com*.. Ανακτήθηκε στις May 18, 2019.
52. ↑  Gozlan, Yossi (May 16, 2019). «An early preview of the 2019–20 offseason for the Philadelphia». *USA Today*.. Ανακτήθηκε στις May 18, 2019.
53. ↑  «Mavs sign Philadelphia 76ers free agent center Boban Marjanovic». National Basketball Association. 23 Ιουλίου 2019. Αρχειοθετήθηκε από το πρωτότυπο στις 24 Ιουλίου 2019. Ανακτήθηκε στις 23 Ιουλίου 2019.
54. ↑  «Nuggets vs. Mavericks – Game Summary – March 11, 2020 – ESPN».
55. ↑  «Boban's back! Marjanović re-signs with Mavericks». *mavs.com*. 10 Αυγούστου 2021. Ανακτήθηκε στις 10 Αυγούστου 2021.
56. ↑  Sefko, Eddie (24 Ιουνίου 2022). «Mavericks' trade for center Christian Wood is official». *Mavs.com*. Ανακτήθηκε στις 24 Ιουνίου 2022.
57. ↑  «Rockets Complete Three-Team Trade with the L.A. Clippers and Memphis Grizzlies». *NBA.com*. 9 Φεβρουαρίου 2023. Ανακτήθηκε στις 9 Φεβρουαρίου 2023. In a related move, the Rockets have waived center Boban Marjanović.
58. ↑  Hill, Arthur (13 Φεβρουαρίου 2023). «Boban Marjanovic Re-Signs With Rockets». *HoopsRumors.com*. Ανακτήθηκε στις 13 Φεβρουαρίου 2023.
59. ↑  houhjoshi (20 Σεπτεμβρίου 2023). «Rockets Re-sign Boban Marjanović». *NBA.com*. Ανακτήθηκε στις 21 Σεπτεμβρίου 2023.
60. ↑  «Marjanovic Return To National Team Postponed». *Eurobasket2015.org*. August 4, 2015. Αρχειοθετήθηκε από το πρωτότυπο στις October 2, 2015.. Ανακτήθηκε στις August 24, 2015.
61. ↑  «Slovenia overcome injuries to claim historic title in Dragic's swansong» (στα αγγλικά). *FIBA.basketball*. September 17, 2017.. Ανακτήθηκε στις September 17, 2017.
62. ↑  Curkovic, Igor (August 28, 2019). «FIBA Basketball World Cup Power Rankings, Volume 3». *fiba.basketball*.. Ανακτήθηκε στις September 14, 2019.
63. ↑  «Argentina upsets Olympic silver medalist Serbia in FIBA World Cup quarterfinals». *nbcsports.com*. September 10, 2019.. Ανακτήθηκε στις September 14, 2019.
64. ↑  «Serbia defeats USA in FIBA World Cup consolation round play». National Basketball Association. September 12, 2019.. Ανακτήθηκε στις September 14, 2019.
65. ↑  T. P. (September 14, 2019). «Bogdanović ponovo briljirao – Srbiji peto mesto u Kini» (στα σερβικά).. Ανακτήθηκε στις September 14, 2019.
66. ↑  «Ode Boban Marjanović u glumce». *mondo.rs*. Ανακτήθηκε στις 5 Ιουνίου 2018.
67. ↑  «Bobi Marjanović postao glumac! I to kakav!». *telegraf.rs*. 3 Σεπτεμβρίου 2014. Ανακτήθηκε στις 5 Ιουνίου 2018.
68. ↑  Zucker, Joseph. «Report: Boban Marjanovic Added to Cast of 'John Wick: Chapter 3'». *bleacherreport.com*. Ανακτήθηκε στις 5 Ιουνίου 2018.
69. ↑  Archived at Ghostarchive and the «DRŽAVNI POSAO [HQ] – Ep.1629: Veliki majstor (24.06.2021.)». Αρχειοθετήθηκε από το πρωτότυπο στις 24 Ιουνίου 2021. Ανακτήθηκε στις 21 Μαρτίου 2024. CS1 maint: Unfit url (link) : «DRŽAVNI POSAO [HQ] – Ep.1629: Veliki majstor (24.06.2021.)».
70. ↑  Kalland, Robby (24 Απριλίου 2021). «Tobias Harris And Boban Marjanovic Talk Friendship, Basketball, John Wick 3, And More». *uproxx.com*. Ανακτήθηκε στις 24 Απριλίου 2021.
71. ↑  Helin, Kurt (31 Μαρτίου 2021). «Tobias Harris, Boban reunite for new Goldfish commercial (VIDEO)». *ProBasketballTalk | NBC Sports* (στα Αγγλικά). Ανακτήθηκε στις 13 Σεπτεμβρίου 2021.
72. ↑  «Bobi opet u Holivudu – u dresu Hemofarma VIDEO». *b92.net*. Ανακτήθηκε στις 11 Μαΐου 2022.
73. ↑  «New Movie News, Movie Trailers & Upcoming Movie Reviews». *Collider* (στα Αγγλικά). 12 Ιανουαρίου 2024. Ανακτήθηκε στις 12 Ιανουαρίου 2024.

Εξωτερικοί σύνδεσμοι
--------------------

* Μπόμπαν Μαριάνοβιτς στο euroleague.net
* Μπόμπαν Μαριάνοβιτς στην IMDb
* Μπόμπαν Μαριάνοβιτς στο fiba.basketball

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Καλαθοσφαίριση
* Πύλη:Σερβία
 |

 |